એકથી સાત નંબર જો પોટલીને આપીએ તો દરેકમાં મુકવામાં આવેલા સિક્કાની સંખ્યા છે. એક, બે, ચાર, આઠ, સોળ, બત્રીસ અને સાડત્રીસ ! હવે ધારો કે પાંચ રૂપિયાની ચુકવણી કરવા તમે ઇચ્છતા હો તો જે પોટલીમાં એક રૂપિયો અને ચાર રૂપિયા છે એ બેઉ પોટલી તમે એકસાથે આપી દઇને પાંચ રૂપિયા ચુકવી શકો. ધારો કે સતાવીશ રૂપિયા ચુકવવા છે તો પોટલી ક્રમાંક એક, બે, ચાર અને પાંચ લેવાથી તેમાં રહેલા સિક્કા હશે એક, બે, આઠ અને સોળ ! આમ સતાવીશ રૂપિયા રકમ થઇ ગઇ ! રસપ્રદ વાત એ છે કે એકથી સો સુધીની કોઇપણ રકમ માટે આ સાત પોટલી પૈકી અમુક પોટલી લેવાથી ધારેલી રકમ મેળવી શકાય, ચુકવણી કરી શકાય ! જુદી જુદી રીતે આ રમત રમવી હોય તો સાત બાળકોને એક કતારમાં ઊભા રાખી દો અને તેના હાથમાં નાનકડા પુઠા પર આપણે જે રીતે પોટલીમાં સિક્કા મુકયા એ રકમના એક લખી દો ! અન્ય એક બાળક એકથી સો સુધીનો કોઇ એક બોલે એટલે સાત બાળક પૈકીના અમુક બાળકો પોતાના સ્થાનથી આગળ આવી અને પોતા પાસે રહેલ અંક દર્શાવે ! બધા એ ગણે તો જે પણ અંક બોલાયો હોય એ રકમ મળે ! બધાને ખુબ જ મઝા પડે અને ગણિતના પાયાના સિધ્ધાંતમાં રસ પણ પછી તો પડવા મંડે !